e)

podporu pre prijímateľov: i) v prípade intervencií na rozvoj vidieka, na ktoré sa nevzťahuje IACS, formu(-y) podpory (grant alebo finančný nástroj); ii) v závislosti od typu intervencie údaj o: — v prípade režimov v záujme klímy, životného prostredia a dobrých životných podmienok zvierat: — dodatočnej platbe k základnej podpore príjmu v záujme udržateľnosti v súlade s článkom 31 ods. 7 písm. a) nariadenia (EÚ) 2021/2115 alebo — platbe, ktorá v plnej výške alebo čiastočne kompenzuje vzniknuté dodatočné náklady a stratu príjmu v dôsledku záväzkov v súlade s článkom 31 ods. 7 písm. b) nariadenia (EÚ) 2021/2115, vrátane možných transakčných nákladov, — v prípade intervencií v záujme rozvoja vidieka, na ktoré sa nevzťahuje IACS: refundácii vzniknutých oprávnených nákladov, jednotkových nákladov, paušálnych súm alebo paušálneho financovania, — v prípade intervencií v záujme rozvoja vidieka, na ktoré sa vzťahuje IACS: kompenzáciách, jednorazových platbách, paušálnych sumách vrátane možných transakčných nákladov; iii) v prípade potreby rôzne rozsahy miery podpory a rozsah podpory vzhľadom na zacielenie intervencie; iv) ak sa platby poskytujú na základe dodatočných nákladov a straty príjmu, odkaz na certifikovanú metódu výpočtu súm podpory, ktorý sa má uviesť v prílohe k strategickému plánu SPP, a, ak je to relevantné, údaj o tom, či sa poskytuje kompenzácia v plnej výške alebo čiastočne; v) plánované jednotkové sumy vrátane: — kódu a názvu jednotkovej sumy, — typu jednotkovej sumy (jednotná alebo priemerná), — ak je to relevantné, príslušnú(-é) mieru(-y) príspevku, — ak je to relevantné, ukazovateľa(-ov) výsledku, s ktorým má plánovaná jednotková suma priame a významné prepojenia, spomedzi ukazovateľov výsledkov vybraných pre celú intervenciu, — ak intervencia zahŕňa obe formy podpory, t. j. granty aj finančný nástroj, údaj o forme podpory zodpovedajúcej tejto jednotkovej sume; — ak je to relevantné, údaj o tom, či plánovaná jednotková suma zodpovedá preneseným výdavkom z programu rozvoja vidieka na obdobie 2014 – 2022, — ak sa uplatňuje teritorializácia uvedená v článku 22 ods. 2 nariadenia (EÚ) 2021/2115, údaj o skupine území zodpovedajúcej tejto jednotkovej sume, — ak ukazovateľ výstupu vybraný pre intervenciu môže predstavovať rôzne merné jednotky, údaj o mernej jednotke zodpovedajúcej tejto jednotkovej sume, — ročnej plánovanej hodnoty tejto jednotkovej sumy, — vysvetlenia hodnoty vrátane prípadných odchýlok z hľadiska maximálnych a minimálnych hodnôt. Takéto vysvetlenie nie je potrebné v prípade jednotných jednotkových súm zodpovedajúcich platbám poskytnutým na základe dodatočných nákladov a straty príjmu, v prípade ktorých sa certifikovaná metóda stanovuje v súlade s článkom 82 nariadenia (EÚ) 2021/2115; vi) tabuľku s ročnými plánovanými jednotkovými sumami a ročnými plánovanými výstupmi a prípadne s maximálnymi alebo minimálnymi plánovanými jednotkovými sumami. Plánované výstupy zahŕňajú v prípade potreby dodatočné národné financovanie. Tabuľka obsahuje aj ročnú orientačnú očakávanú úroveň platieb na intervenciu a, ak je to relevantné, rozpis prenesených výdavkov alebo finančných nástrojov. Ak sa plánuje vyplatenie výstupov intervencie počas niekoľkých rokov, ročné plánované výstupy na to, aby sa počas daného obdobia nepočítali niekoľkokrát, zodpovedajú len počtu výstupov, pri ktorých sa prijatie prvej platby orientačne plánuje v danom rozpočtovom roku; vii) informácie týkajúce sa posúdenia štátnej pomoci, najmä s údajom o tom, či intervencia nepatrí do rozsahu pôsobnosti článku 42 ZFEÚ, a s údajom o type nástroja štátnej pomoci, ktorý sa má použiť na schválenie pomoci;